# בולטימור

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
מיקום העיר בולטימור במדינת מרילנד

בולטימור היא העיר הגדולה במדינת מרילנד אשר בארצות-הברית. העיר היא אחת הגדולות בארצות הברית, ולה יש מטרופוליטין משותף עם ושינגטון הבירה. העיר נקראת על שמו של מייסד מרילנד, ססיל קלברט, הברון השני של בולטימור.

## [עריכה] היסטוריה

בולטימור נוסדה ב־30 ביולי 1729, ונקראת על שם הברון בולטימור הנזכר לעיל שהיה המושל הראשון של מחוז מרילנד. העיר גדלה במהירות רבה במאה ה־18. בזכות נמלה הטבעי, נהפכה בולטימור למרכז מסחר בסוכר עם האיים האנטילים. במלחמת 1812, כשפלשה בריטניה לארצות-הברית הצעירה, הותקפה בולטימור, לאחר שהבריטים שרפו את הבירה ושינגטון ששכנה במרחק קצר. באותו זמן, עו"ד צעיר, פרנסיס סקוט-קי, כתב שיר על הקרב, שנהפך להמנון הלאומי של ארצות הברית, "הדגל זרוע הכוכבים".

ב־1851, הוקמה רשמית עיריית בולטימור, כשהעיר התנתקה ממחוז בולטימור. במשך מלחמת האזרחים האמריקאית, מרילנד לא פרשה מאיחוד, אבל היה מתח ניכר סביב העבדות, בעיקר בבולטימור שם פרצו מהומות אלימות ב־1861. ב־14 בפברואר 1904, נהרסה בולטימור על ידי שריפה גדולה, כאשר 1500 מבנים עלו באש בתוך שלושים שעות בלבד. בשנים שלאחר מכן נאלצה העירייה לשקם ולבנות את כולם מחדש. למרות זאת, ב־1906 דיווח עיתון מקומי ש"אחד האסונות הגדולים של העידן המודרני נהפך לברכה."

אחרי מלחמת העולם השנייה, גדלה אוכלוסיית בולטימור והגיעה לשיא. לאחר מכן ירדה האוכלוסייה באופן ניכר בזכות פיתוח הפרברים. שיעור הפשע בעיר עלה, וכיום הוא אחד הגבוהים בארצות-הברית. מאז 1979, פותח מרכז העיר בהצלחה עקב יוזמתו של ראש העיר וו.ד. שייפר, כאשר נבנו בו מרכז קנייה ההארבורפלייס, בנייני רווחה, מלונות, ושני איצטדיונים.

בולטימור הינה עיר תאומה של אשקלון ושתי הערים עורכות פגישות לפרקים. הקהילה היהודית בבולטימור פעילה מאוד בכדי לחזק את הקשר בין הערים. לפי אתר האינטרנט של עיריית אשקלון, "נרקמו קשרי ידידות ושיתוף פעולה הדוקים, נערכים ביניהן ביקורי גומלין וחילופי משלחות נוער, סטודנטים ואומנים, משלחות תרבות ועוד."

## [עריכה] גאוגרפיה ואקלים

העיר נמצאת במרכז מרילנד, 45 מייל מהעיר ושינגטון, בירת ארצות הברית. מרכז בולטימור גובל במפרץ צ'ספיק, המשמש כנמל לעיר. קו הנפילה האמריקאי (fall line) הוא הקו בו נפגשים השטח הגבוה (שנקרא הפידמונט) ומישור החוף. קו זה חוצה את העיר מצפון-מזרח לדרום-מערב. לפיכך, דרום העיר נמצא בגובה פני הים, ואילו גבולה הצפוני גבוה משמעותית, ונמצא בגבהים שבין 75 מטר ל- 150 מטר. שטחה של העיר הוא 92.1 מטרים מרובעים, מהם 12.2% הוא מים.

בעיר יש אקלים ממוזג-לח. השטח מחומם על ידי המפרץ והאוקיינוס האטלנטי הקרובים, ומוגן מטמפרטורות נמוכות מאוד על ידי ההרים ממערב למרילנד. בולטימור עוברת קיצים חמים ולחים עם טמפרטורות בין 25-35 מעלות בערך. החורפים הם קרירים למדי עם טמפרטורות של 5 מעלות בערך, שלג יורד לפחות פעם אחת מידי חורף. כמות הגשם השנתי היא 111 סנטימטרים.

## [עריכה] ממשלה ופשע

נמל בולטימור, תמונת רוחב

בולטימור היא עיר עצמאית, כלומר, אינה שייכת למחוז והיא כפופה ישירות למדינה. ראש העיר הנוכחי הוא מרטין או'מאלי, חבר המפלגה הדמוקרטית ולעיר מועצת בעלת 14 חברים.

הפשע הינו בעיה עצומה בבולטימור. לפי שיעורי הפשע, נרצחו בשנת 2004 278 בני-אדם בעיר. זוהי ירידה ממספר מקרי הרצח הגבוה ביותר בתולדות העיר שנרשמה ב־1993 (353). בעיה חברתית חמורה נוספת בבולטימור היא שימוש בסמים, בולטימור נחשבת כמרכז מסחר ההרואין והאקסטזי בארצות הברית. העירייה הקימה קמפיין שנקרא "האמן" (BELIEVE) במטרה לעודד ולהחיות את תושבי העיר.

## [עריכה] דמוגרפיה והקהילה היהודית

עד 1980, נחשבה בולטימור כאחת מעשר הערים הגדולות בארצות הברית. נכון ל־2000, גרו בעיר 651,154 איש. במטרופולין של בולטימור עצמה גרים כמעט שני מליון נפש; אך במטרופולין המשותף בין בולטימור לוושינגטון, גרים יותר מ־7,000,000 איש.

צפיפות האוכלוסייה עומדת על כ־3,111.5 לק"מ מרובע. 64.34% מתושבי העיר הם אפרו-אמריקאים; 31.63% לבנים; 1.7% היספניים; 1.53% אינידאנים; 1.47% משני גזעים או יותר; .7% מגזע יחיד אחר. ההכנסה המשפחתי הממוצעת היא $35,438, וס"כ ההכנסה האישית הוא $16,978. 22.9% מהתושבים חיים מתחת לקו העוני.

לבולטימור קהילה יהודית ותיקה וגדולה. לפני המאה ה-19 היו בעיר רק קומץ יהודים. אוכלוסיית היהודים גדלה מאמצע המאה ה-19, עם הגירת יהודים יוצאי גרמניה לעיר. בית הכנסת "לויד סטריט" הוקם בשנת 1845 והינו אחד משלושת בתי הכנסת העתיקים ביותר הפועלים כיום בארצות הברית. בסוף המאה ה-19, החלו היהודים יוצאי גרמניה להתעשר ועברו צפונה לשכונות חדשות; במקביל החל גל ההגירה הגדול של יהודי מזרח אירופה, בעיקר מרוסיה עקב הפרעות והפוגרומים ביהודים.

ב־1907 מנתה הקהילה היהודית 40,000 לערך. הנרייטה סולד, יהודיה ילידת בולטימור, יסדה את הארגון הציוני לנשים, הדסה, ב־1912, בעקבות ביקור בארץ ישראל. לאחר מלחמות העולם, עזבו רבים מבני הקהילה היהודית את לב העיר והתישבו בפרברי "פייקסיל ואוינגז מילז." נכון לשנת 1999, מתגוררים 91,400 יהודים בבולטימור במספר קהילות מגובשות ביותר. אחוז היהודים האורתודוכסיים בקרב יהודי בולטימור הוא גדול, באופן יחסי למקומות אחרים.

## [עריכה] אטרקציות, תרבות וחינוך, ותחבורה ותקשורת

בבלטימור מספר רב של מוזיאונים בעלי אוספים גדולים ונרחבים של אמנות מרחבי העולם. לדוגמה, גלרית וולטרז [1], מוזאון האמנות של בלטימור [2], המוזיאון לאומנות חזותית [3], ועוד. בעיר יש גם מוזיאונים לקהילות השחורה והיהודית, אקווריום מפואר, מוזיאון למדע, וכנסיות רבות. קיימים בעיר שלושה עשר מוסדות להשכלה גבוהה ובתי חולים מהטובים בארצות הברית. בעיר מתפרסמים מספר עיתונים וכן קיימים שבעה ערוצי טלוויזיה וערוצי רדיו רבים. הספורט פופולרי מאוד בעיר בזכות נבחרות כדור הבסיס והפוטבול. בעיר כבישים מהירים ורחבים, ומערכות גישה מתקדמות.

## [עריכה] קישורים חיצוניים

- אתר העיר בולטימור

מקור: http://he.wikipedia.org../../../%D7%91/%D7%95/%D7%9C/%D7%91%D7%95%D7%9C%D7%98%D7%99%D7%9E%D7%95%D7%A8.html

קטגוריות: מרילנד | ארצות הברית: ערים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Česky
- Dansk
- Deutsch
- Esperanto
- Español
- Suomi
- Français
- Galego
- Íslenska
- Italiano
- 日本語
- ქართული
- 한국어
- Lietuvių
- Nederlands
- Norsk (bokmål)
- Polski
- Português
- Русский
- Simple English
- Slovenčina
- Slovenščina
- Svenska
- Türkçe
- Українська
- Tiếng Việt
- 中文